Argieffoto (Foto: Patricia Alexandre/Pixabay)
Dit is ontleen aan Num 15:32-36 in die Bybel waar só 'n houtdraer gestenig is omdat hy sy vrag op die Sabbat bymekaar gemaak het. Skynbaar is hy vir dié groep toe na die maan verban.
By Dante is hy Kaïn met sy hond en 'n doringbos waarin hy verstrik is as gevolg van sy misdaad en vir die Franse is dit Judas Iskariot.
In Groenland is daar 'n prettige legende hieroor. Die Groenlanders glo dat die son en die maan broer en suster is. Eendag toe hulle saam met ander kinders in die donker gespeel het, het Aninga (die maan) sy suster in wellus gegryp. Sy het haar so vererg dat sy van die roet van die lamp gevat en aan haar broer se gesig gesmeer het sodat sy in die daglig sou kon sien wie die skuldige was. Dit verklaar die swart kolle op die maan. Sy het opgestyg en die son geword, en omdat hy nooit so hoog as sy kon kom nie, agtervolg hy haar tot in ewigheid sonder om haar te kan vang.